पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड के सीमावर्ती क्षेत्रों में जंगली हाथियों का उत्पात अब भी जारी है, सोमवार रात हाथियों का एक झुंड नेपाल वापस लौटते समय धनतोला के कामत बिहार टोला पैनीटोला में दो कच्चे घरों को घ्वस्त कर दिया। ग्रामीणों के अनुसार सोमवार की रात डेढ़ दर्जन के करीब हाथियों का एक झुंड वापस नेपाल की और निकल रहा था। तभी रास्ते में कनकई नदी के पैन के समीप बसे कामत बिहारटोला गांव में हाथियों का झुंड घुस गया। इस दौरान गांव के पृथ्वी मुर्मू, लखी राम टुडू के दो कच्चे घरों को तोड़फोड़ करते हुए घर के अंदर रखें अनाज को नष्ट कर डाला। लोगों ने बताया कि करीब आधे घंटे तक हाथियों द्वारा उत्पात करने के बाद वापस नेपाल की तरफ लौट गया है। मंगलवार को धनतोला पंचायत भवन में अस्थायी कैम्प में रह रहें वन रक्षी मनोज उरांव से पूछे जाने पर बताया कि दो दर्जन के करीब हाथियों का झुंड नेपाल के जंगलों से भटककर सीमावर्ती क्षेत्रों में अलग-अलग समूह में बटा हुआ है। जो इधर-उधर मक्का खेतों में घूम रहा है। सोमवार की रात 16 से 18 हाथियों के एक झुंड को बिहारटोला कामत से ड्राइव करने के बाद नेपाल की तरफ वापस चला गया। मंगलवार की सुबह एक दूसरा झुंड, जिसमें 6 हाथी शामिल है डोरिया गांव के दक्षिण मक्का खेतों में देखा गया है। शाम ढलने के बाद इस झुंड को भी ड्राइव कर नेपाल के जंगल वापस भेजने का कोशिश किया जाएगा। स्थानीय लोगों की मानें तो कनकई नदी में जब तक बरसात का पानी नहीं आ जाता हाथियों का झुंड भोजन की तलाश में कभी भी आ सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn